
Ministru kabineta noteikumi Nr. 141
Rīgā 2023. gada 28. martā (prot. Nr. 16 12. §)
Grozījumi Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi"
Izdoti saskaņā ar Augstskolu likuma 46.¹ panta trešo daļu, 46.² panta ceturto daļu un 87. panta otro daļu, Izglītības likuma 11.² panta sesto daļu, 14. panta 27. un 30. punktu, Starptautisko skolu likuma 12. panta otro daļu un Profesionālās izglītības likuma 7. panta 15.4 punktu
· 1. Izdarīt Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi" (Latvijas Vēstnesis, 2019, 129. nr.; 2020, 103B. nr.; 2021, 83., 159. nr.; 2022, 137. nr.) šādus grozījumus:
· 1.1. izteikt 8.2. apakšpunktu šādā redakcijā:
· "8.2. izglītības pakāpe un izglītības veids;";
· 1.2. izteikt 8.3. apakšpunktu šādā redakcijā:
· "8.3. izglītības programmas kods atbilstoši Latvijas izglītības klasifikācijai;";
· 1.3. izteikt 8.4. apakšpunktu šādā redakcijā:
· "8.4. izglītības programmas veids;";
· 1.4. izteikt 8.5. apakšpunktu šādā redakcijā:
· "8.5. izglītības programmas nosaukums;";
· 1.5. izteikt 8.6. apakšpunktu šādā redakcijā:
· "8.6. profesionālās izglītības programmām – izglītības programmas īstenošanas ilgums, prasības iepriekš iegūtajai izglītībai, piešķiramā profesionālā kvalifikācija, pazīme, ka izglītības programmu īsteno kā modulāru programmu, vai pazīme, ka izglītības programmu īsteno kā darba vidē balstītas mācības, izglītības programmai atbilstošais Latvijas kvalifikāciju ietvarstruktūras līmenis (izņemot pirmsskolas izglītības, vispārējās pamatizglītības pirmā posma programmas un profesionālās ievirzes izglītības programmas, kuras īsteno līdztekus pamatizglītības pirmā posma programmai) un Starptautiskās standartizētās izglītības klasifikācijas līmenis (ISCED-2011);";
· 1.6. izteikt 8.7. apakšpunktu šādā redakcijā:
· "8.7. pazīme par to, vai izglītības programma ir paraugprogramma;";
· 1.7. izteikt 8.8. apakšpunktu šādā redakcijā:
· "8.8. atzīme par izglītības iestādes dibinātāja saskaņojumu paraugprogrammām (pievienojot dokumentāru apliecinājumu);";
· 1.8. izteikt 8.9. apakšpunktu šādā redakcijā:
· "8.9. profesionālās izglītības programmām:
· 8.9.1. izglītības programmas joma;
· 8.9.2. izglītības programmas grupa;
· 8.9.3. izglītības programmas kopa;
· 8.9.4. izglītības programmas īstenošanas ilgums (ja attiecināms);
· 8.9.5. izglītības programmas apjoms;
· 8.9.6. prasības iepriekš iegūtajai izglītībai;
· 8.9.7. specifiskās prasības iepriekš iegūtajai izglītībai (ja attiecināms);
· 8.9.8. piešķiramā profesionālā kvalifikācija atbilstoši nozaru kvalifikāciju struktūrai un specializācija (ja attiecināms);
· 8.9.9. pazīme, ka izglītības programmu īsteno kā modulāru programmu (ja attiecināms);
· 8.9.10. pazīme, ka izglītības programmu īsteno kā darba vidē balstītas mācības (ja attiecināms);
· 8.9.11. atzīme par saskaņojumu ar institūcijām attiecīgajā profesionālās izglītības jomā atbilstoši normatīvajiem aktiem par izglītības programmu licencēšanas kārtību (attiecas uz profesionālās izglītības paraugprogrammām);
· 8.9.12. atzīme par to, ka izglītības iestādei ir izglītības programmas īstenošanai nepieciešamās telpas un nepieciešamie materiāltehniskie līdzekļi izglītības programmas īstenošanas laikā visās izglītības programmas īstenošanas vietās (attiecas uz profesionālās izglītības paraugprogrammām);
· 8.9.13. informācija par profesionālās izglītības programmas daļu (profesionālās tālākizglītības vai profesionālās pilnveides izglītības programmu atbilstoši Profesionālās izglītības likuma 25. panta piektajai un sestajai daļai), ietverot šo noteikumu 8.3., 8.4., 8.5. un 8.9. apakšpunktā (izņemot 8.9.11. un 8.9.12. apakšpunktu) minēto informāciju;";
· 1.9. izteikt 8.10. apakšpunktu šādā redakcijā:
· "8.10. izglītības programmas īstenošanas plāns (izņemot augstākās izglītības programmas un profesionālās pilnveides izglītības programmas);";
· 1.10. izteikt 8.11. apakšpunktu šādā redakcijā:
· "8.11. izglītības programmas licencēšanas datums un identifikators;";
· 1.11. papildināt ar 8.12. apakšpunktu šādā redakcijā:
· "8.12. izglītības programmas licencēšanas anulēšanas datums, anulēšanas lēmuma numurs un anulēšanas iemesls;";
· 1.12. papildināt ar 8.13. apakšpunktu šādā redakcijā:
· "8.13. akreditācijas identifikators, datums un akreditācijas termiņš;";
· 1.13. papildināt ar 8.14. apakšpunktu šādā redakcijā:
· "8.14. izglītības programmas akreditācijas anulēšanas datums un anulēšanas iemesls;";
· 1.14. papildināt ar 8.15. apakšpunktu šādā redakcijā:
· "8.15. izglītības programmas īstenošanas vietas(-u) adrese(-es).";
· 1.15. papildināt ar 15.19. apakšpunktu šādā redakcijā:
· "15.19. pazīme par Valsts valodas centra konstatēto pedagoga valsts valodas zināšanu neatbilstību Ministru kabineta noteiktajam valsts valodas prasmes līmenim, kāds nepieciešams viņa profesionālo un amata pienākumu veikšanai (izņemot starptautisko skolu pedagogus, kas starptautiskajā skolā nodrošina starptautiskas izglītības programmas satura īstenošanu). Pēc nokārtotas valsts valodas prasmes pārbaudes apjomā, kāds nepieciešams profesionālo un amata pienākumu veikšanai, šai pazīmei sistēmā automātiski tiek uzstādīts beigu datums, kas sakrīt ar valsts valodas prasmes pārbaudes lēmuma datumu, par kuru informācija tiešsaistes datu apmaiņas režīmā saņemta no Valsts pārbaudījumu informācijas sistēmas;";
· 1.16. papildināt ar 15.20. apakšpunktu šādā redakcijā:
· "15.20. datums atstādināšanai no amata pienākumu pildīšanas un šā perioda beigu datums.";
· 1.17. papildināt ar 17.16. apakšpunktu šādā redakcijā:
· "17.16. pazīme par Valsts valodas centra konstatēto pedagoga valsts valodas zināšanu neatbilstību Ministru kabineta noteiktajam valsts valodas prasmes līmenim, kāds nepieciešams viņa profesionālo un amata pienākumu veikšanai. Pēc nokārtotas valsts valodas prasmes pārbaudes apjomā, kāds nepieciešams profesionālo un amata pienākumu veikšanai, šai pazīmei sistēmā automātiski tiek uzstādīts beigu datums, kas sakrīt ar valsts valodas prasmes pārbaudes lēmuma datumu, par kuru informācija tiešsaistes datu apmaiņas režīmā saņemta no Valsts pārbaudījumu informācijas sistēmas.";
· 1.18. izteikt 19. punktu šādā redakcijā:
· "19. Par izsniegto valsts atzīto izglītības dokumentu (tai skaitā dokumentu, kas iegūts pedagoga profesionālās pilnveides un ārpus formālās izglītības sistēmas apgūtās profesionālās kompetences novērtēšanas rezultātā) un tā dublikātu, ja tāds izsniegts, sistēmā iekļauj šādu informāciju:
· 19.1. izsniegtā dokumenta veids;
· 19.2. dokumenta izdevējinstitūcijas nosaukums latviešu valodā;
· 19.3. dokumenta numurs, sērija, izsniegšanas datums;
· 19.4. iegūtās izglītības veids, pakāpe, ziņas par izglītības programmas veidu un apgūtā izglītības programma;
· 19.5. iegūtais grāds, iegūtā kvalifikācija un specialitāte, ja tāda piešķirta;
· 19.6. izglītības dokumentam par profesionālo pilnveidi – profesionālās pilnveides kursu nosaukums un apjoms stundās;
· 19.7. izglītības dokumentam par augstāko izglītību – nosaukums un šo noteikumu 8. un 10. punktā minētā informācija;
· 19.8. personai, kura ieguvusi zinātnes doktora grādu, norāda ziņas par promocijas darbu:
· 19.8.1. promocijas darba nosaukums;
· 19.8.2. promocijas darba vadītāja personas dati (vārds (vārdi), uzvārds, personas kods vai identifikācijas numurs);
· 19.8.3. promocijas darba zinātnes nozares grupa vai zinātnes nozare;
· 19.8.4. promocijas darba aizstāvēšanas datums;
· 19.9. izglītības dokumentiem (izņemot dokumentus par pedagoga profesionālo pilnveidi un pirmsskolas izglītības programmas apguvi), kas izsniegti Latvijā pēc 2020. gada 1. janvāra, norāda atbilstošo Latvijas kvalifikāciju ietvarstruktūras līmeni;
· 19.10. augstākās izglītības dokumentiem, kas izsniegti ārvalstīs un nav iekļauti Ārvalstīs izsniegto dokumentu reģistrā vai izsniegti Latvijā līdz 2016. gada 31. decembrim, pievieno skenētu dokumenta datni vai elektroniski sagatavotu dokumentu.";
· 1.19. izteikt 23.1 punktu šādā redakcijā:
· "23.1 Atbilstoši šo noteikumu 22.11., 22.12. un 22.13. apakšpunktā minētajiem kritērijiem datu sniedzējs katru gadu līdz 31. janvārim iesniedz sistēmā kopsavilkuma datus sadalījumā pa profesionālās izglītības iestādēm, izglītības tematiskajām grupām, jomām un programmu grupām:
· 23.11. par absolventu nodarbinātību, bezdarbu un ienākumiem:
· 23.11.1. nodarbināto skaits;
· 23.11.2. bezdarbnieku un darba meklētāju skaits;
· 23.11.3. ekonomiski neaktīvo personu skaits;
· 23.11.4. emigrējušo personu skaits;
· 23.11.5. personu skaits, par kurām nav datu;
· 23.11.6. vidējie gada ienākumi (euro);
· 23.12. par absolventu skaitu pēc nodarbinātības nozares klasifikācijas koda (sadaļu līmenī) atbilstoši Eiropas Savienības Saimniecisko darbību statistiskās klasifikācijas kodiem (NACE 2. red.);
· 23.13. par absolventu skaitu pēc profesijas klasifikācijas koda (pamatgrupu līmenī) atbilstoši starptautiskajai standartizēto profesiju klasifikācijai (ISCO-08);
· 23.14. par absolventu sadalījumu pa statistiskajiem reģioniem atbilstoši deklarētās, reģistrētās vai personas norādītās dzīvesvietas adresei (Rīgas statistiskais reģions, Pierīgas statistiskais reģions, Kurzemes statistiskais reģions, Latgales statistiskais reģions, Vidzemes statistiskais reģions un Zemgales statistiskais reģions);
· 23.15. par absolventiem, kuri dibinājuši uzņēmumus un kuriem pieder kapitāldaļas (skaits), un absolventu dibināto uzņēmumu skaitu.";
· 1.20. papildināt ar 29.1 punktu šādā redakcijā:
· "29.1 Valsts valodas centrs sistēmā ievada un aktualizē šo noteikumu 15.19. un 17.16. apakšpunktā minēto informāciju par pedagoga valsts valodas zināšanu neatbilstību Ministru kabineta noteiktajam valsts valodas prasmes līmenim, kāds nepieciešams viņa profesionālo un amata pienākumu veikšanai.";
· 1.21. izteikt 31. punktu šādā redakcijā:
· "31. Novada pašvaldība un valstspilsētas pašvaldība (turpmāk – pašvaldība):
· 31.1. pēc pašvaldības izglītības iestādes darbības izbeigšanas nodrošina likvidētās izglītības iestādes informācijas uzturēšanu par šīs iestādes izglītojamiem un pedagogiem, tai skaitā nodrošina valsts statistikas pārskatu iesniegšanu par šīm iestādēm un informācijas ievadi sistēmā par izsniegtajiem izglītības dokumentu dublikātiem;
· 31.2. pārzina un nodrošina informācijas ievadi sistēmā pašvaldības dibinātajās izglītības iestādēs;
· 31.3. nodrošina šo noteikumu 11.25. apakšpunktā minētās informācijas ievadi informācijas sistēmā no pašvaldību informācijas sistēmām.";
· 1.22. izteikt 35. punktu šādā redakcijā:
· "35. Pamatojoties uz personas iesniegtajiem dokumentiem un izglītojamā personas lietā esošo informāciju, izglītības iestāde ievada un aktualizē sistēmā šo noteikumu 11.3., 11.11., 11.12.1, 11.13., 11.14., 11.15., 11.16., 11.17., 11.18., 11.20., 11.21., 11.23., 11.23.1, 11.24.1, 11.25.1, 11.25.2, 11.1 3., 11.1 11., 11.1 12., 11.1 14. un 11.1 16. apakšpunktā minēto informāciju un, ja to paredz tās pašvaldības saistošie noteikumi, kurā atrodas izglītības iestāde, – šo noteikumu 13. punktā minēto informāciju. Ievērojot izglītības iestādes rīcībā esošo informāciju, izglītības iestāde ievada un aktualizē sistēmā šo noteikumu 11.19., 11.27., 11.32., 11.33. un 11.34. apakšpunktā minēto informāciju.";
· 1.23. izteikt 44. punktu šādā redakcijā:
· "44. Pamatojoties uz pedagoga iesniegtajiem dokumentiem un darbinieka personas lietā esošo informāciju, izglītības iestāde sistēmā ievada un aktualizē šo noteikumu 15.3., 15.7.1, 15.11., 15.12., 15.13., 15.13.1, 15.14., 15.15., 15.16. un 15.20. apakšpunktā minēto informāciju.";
· 1.24. izteikt 66.2 punktu šādā redakcijā:
· "66.2 Sistēmā esošo informāciju var izsniegt zinātniskajām institūcijām, žurnālistiem un trešajām pusēm, kas veic pētījumus atbilstoši līgumam, kas noslēgts ar Izglītības un zinātnes ministriju vai tās padotības iestādi, ja saņemts rakstveida iesniegums, kurā norādīts, kādam mērķim informācija tiks izmantota. Personas datus nodod, anonimizējot personu identificējošos datus, izņemot gadījumu, ja šajā punktā minētajos līgumos noteikts citādi.";
· 1.25. papildināt ar 84. punktu šādā redakcijā:
· "84. Šo noteikumu 8.6., 8.8., 8.9.13. un 8.12. apakšpunktā minētā informācija sistēmā tiek iekļauta līdz ar attiecīgās sistēmas funkcionalitātes nodrošināšanu, bet ne vēlāk kā līdz 2023. gada 1. septembrim.";
· 1.26. papildināt ar 85. punktu šādā redakcijā:
· "85. Šo noteikumu 31.3. apakšpunkts stājas spēkā 2024. gada 1. janvārī."
· 2. Šo noteikumu 1.22. apakšpunkts stājas spēkā 2024. gada 1. janvārī. 

